SL Uradni list Evropske unije L 266/11

ODLOČBA KOMISIJE

z dne 29. julija 2004

o oblikovanju vzorčnega zdravstvenega spričevala za uvoz v Skupnost za trgovanje s psi, mačkami in belimi dihurji

(notificirano pod dokumentarno številko K(2004) 1947)

(Besedilo velja za EGP)

(2004/595/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/65/EGS z dne 13. julija 1992 o zahtevah zdravstvenega varstva živali, ki urejajo trgovino znotraj Skupnosti in uvoz v Skupnost za živali, semena, jajčne celice in zarodke, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge (I) k Direktivi 90/425/EGS (1), in zlasti točki (b) člena 17(2) Direktive,

ob upoštevanju naslednjega:

(1) Direktiva 92/65/EGS določa zahteve zdravstvenega varstva živali, ki urejajo trgovino znotraj Skupnosti in uvoz v Skupnost za živali, semena, jajčne celice in zarodke.

(2) Uredba (ES) št. 998/2003 Evropskega parlamenta in Sveta z dne 26. maja 2003 o zahtevah zdravstvenega varstva živali, ki se uporabljajo za netrgovske premike hišnih živali, in o spremembi Direktive Sveta 92/65/EGS (2) določa zahteve zdravstvenega varstva živali, ki se uporabljajo za netrgovske premike hišnih živali, in pravila, ki veljajo za preglede takšnih premikov. Eden od ciljev te uredbe je tudi zagotoviti enotnost pravil, ki veljajo za trgovske in netrgovske premike živali, in preprečiti goljufije.

(3) Poleg tega je bila Direktiva 92/65/EGS spremenjena z Uredbo (ES) št. 998/2003, tako da ta direktiva določa, da je to predmet trgovanja, psi, mačke in beli dihurji pa morajo izpolnjevati zahteve, določene v tej uredbi.

(4) Iz tega sledi, da je primerno, da se za uvoz psov, mačk in belih dihurjev v Skupnost za trgovanje sprejme pravila, ki ustrezajo pravilom v zvezi z netrgovskim uvozom teh živali, pri čemer je treba ohraniti klinični pregled, ki ga zahteva člen 16 Direktive (ES) 92/65/ES.

(5) Primerno je, da se zagotovi, da pravila in načela, ki jih uporabljajo uradniki, pristojni za izdajanje spričeval v tretjih državah, zagotavljajo ustrezna jamstva. Zato bi bilo treba odobriti samo uvoz v Skupnost za trgovanje za pse, mačke in bele dihurje, ki prihajajo iz držav, navedenih v Prilogi k Odločbi Sveta 79/542/EGS z dne 21. decembra 1976 o sestavi seznama tretjih držav, iz katerih države članice dovolijo uvoz goveda, prašičev, kopitarjev, ovc in koz, svežega mesa in mesnih izdelkov (3), ali v Prilogi II k Uredbi (ES) št. 998/2003.

(6) Z Odločbo 2004/203/ES (4) je oblikovano vzorčno spričevalo za netrgovske premike iz tretjih držav za pse, mačke in bele dihurje v skladu z Uredbo (ES) št. 998/2003. Zato bi bilo treba oblikovati tudi vzorčno spričevalo za uvoz psov, mačk in belih dihurjev v Skupnost za trgovanje.

(7) Člen 10 Direktive 92/65/EGS je bil spremenjen z Uredbo (ES) št. 998/2003, da bi uskladili pogoje, ki se uporabljajo za trgovanje s psi, mačkami in belimi dihurji, s pogoji, ki se uporabljajo za netrgovske premike, in zato bi bilo treba razveljaviti Odločbo 94/273/ES z dne 18. aprila 1994 o veterinarskih spričevalih za uvrščanje na trg v Združenem kraljestvu in na Irskem za pse in mačke, katerih poreklo ni iz teh držav (5).

(8) Ukrepi, predvideni v tej odločbi, so v skladu z mnenjem Stalnega odbora za živilsko verigo in zdravje živali –

SPREJELA NASLEDNJO ODLOČBO:

Člen 1

Države članice odobrijo uvoz psov, mačk in belih dihurjev za trgovanje, kot je določeno v členu 16 Direktive 92/65/EGS ob upoštevanju naslednjih zahtev:

(a) prihajajo iz tretjih držav, ki so naštete v Prilogi II k Odločbi 79/542/EGS ali Oddelku 2 Dela B in Delu C Priloge II k Uredbi (ES) št. 998/2003;

(b) spremljati jih mora spričevalo v skladu z vzorcem, ki je določen v Prilogi k tej odločbi.

To spričevalo bo potrebno za vstop iz katere koli tretje države, kot so navedene v točki 1(a), v državo članico, razen Irske, Švedske in Združenega kraljestva, ter iz katere koli tretje države, navedene v Oddelku 2 Dela B in Delu C Priloge II k Uredbi (ES) št. 998/2003, za vstope na Irsko, Švedsko in v Združeno kraljestvo.

Člen 2

Odločba 94/273/ES se razveljavi.

Člen 3

Ta odločba velja od 12. oktobra 2004.

Člen 4

Ta odločba je naslovljena na države članice

V Bruslju, 29. julija 2004 Za Komisijo David BYRNE Član Komisije

(1) UL L 268, 14.9.1992, str. 54. Direktiva, nazadnje spremenjena z Aktom o pristopu iz leta 2003.

(2) UL L 146, 13.6.2003, str. 1. Uredba, spremenjena z Uredbo Komisije (ES) št. 592/2004 (UL L 94, 31.3.2004, str. 7).

(3) UL L 146, 14.6.1979, str. 15. Odločba, nazadnje spremenjena z Odločbo Komisije 2004/372/ES, UL L 118, 23.4.2004, str. 45.

(4) UL L 65, 3.3.2004, str. 13. Odločba, spremenjena z Odločbo 2004/301/ES (UL L 98, 2.4.2004, str. 55).

(5) UL L 117, 7.5.1994, str. 37. Odločba, spremenjena z Odločbo 2001/298/ES (UL L 102, 12.4.2001, str. 63).